Samuel Beckett

Hiel Samuel Barclay Beckett (1906 prilul 13 - 1989 dekul 22) äbinom lautan, dramatavan ä poedan Lireyänik. Dramats famikün oma binons: Waiting for Godot (ü En Attendant Godot) ed Endgame (ü Fin de Partie). Lekoneds famikün oma binons: Molloy, Malone Dies e The Unnamable.

Vobotem ela Beckett binon nedeköfik, staböfiko puimik ä, ma ceds anik, diböfiko badimik tefü stad menik. Vobots omik ävedons ai läs nätäpretoviks ä lufümikums dü karier omik.

Badim fa anans pasenälöl in vobotem ela Beckett paläsükon fa cogedäl lesinik, äsi fa senäl reidanas anik, das pöträtam omik neletianas lifa jonon, das veg binon fe fikulik, ab binälo begolabik. Mödikans kredons, das „badim“ penotodöl fa el Beckett tefon noe jenöfiko stadi menik, abgüä stadi binoda kulivik ä sogädika, kel müton vili stupükö pösodes pläo spelilabikes: jenöfo fredim binälik stada menik taon ta leval sumätüköl. Hiel Peter Brook älesagom in lebuk oka: The Empty Space (= Spad Vagik), das, if kredoy, das el Beckett binom badimik, tän binoy pösod pefanäbüköl in bal dramatas ela Beckett; el Beckett no äsagom „No“ bi ävilom, ab bi äsukom eli „Si“.

El Beckett ädagetom Premi: Nobel Literata ün 1969 „pro lautots omik, kels - in foms nulik pro lekoned e dramat - dagetons geilükami onsik me säpladükam mena nulädik“.Prem: Nobel literata ün 1969. El Beckett pävälom as Saoi ela Aosdána ün 1984.

 Yüms plödik 

Klad:Moteds ün 1906
Klad:Deadams ün 1989
Klad:Poedans Lireyänik
Klad:Lautans Lireyänik
Klad:Dramatavans Lireyänik
Klad:Yegeds vipabik